**Gânduri(inspirată de SAlecsandru)**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca un cocon îmi ține trupul, duhul prizonier

Dar vreau să-i cresc frumos, pe amândoi

Pentru atunci , când duhul fi- va liber

Nici trupul să nu cadă în noroi

Ci desfăcându -se de jurământ

Unul de altul, să meargă-n pace

Fiecare-n ale lui, iar Duhul Sfânt

Să-mi lumineze calea și să spună : "'mi place

că ai trăit vrednic pe-acest pământ".

Ce vis frumos ! Ce năzuinți mărețe...

Dar nu sunt decât un biet păcătos

Ce-așteaptă-n taină, ca Mântuitorul cu blândețe

Să îl ridice, să-l adune...de pe jos.